b'\n_START_ARTICLE_\nDecoupage\n_START_PARAGRAPH_\nEl decoupage \xc3\xa9s una t\xc3\xa8cnica manual decorativa en la qual s\'empren papers impresos o teles per enganxar sobre suports diversos com fusta, cer\xc3\xa0mica, metall, espelmes, sabons, vidre, pisa, cartr\xc3\xb3, entre d\'altres. Es busca que el resultat obtingut imiti la pintura a m\xc3\xa0, utilitzant t\xc3\xa8cniques de p\xc3\xa0tina i pintura, distribuint correctament les retallades i donant un acabat amb vern\xc3\xads._NEWLINE_El resultat dep\xc3\xa8n de com es retallin i enganxin els dissenys i sobretot de l\'habilitat d\'aconseguir-ho d\'una manera harmoniosa. La t\xc3\xa8cnica es va desenvolupar a Europa durant l\'edat mitjana i el Renaixement. El decoupage es va fer molt com\xc3\xba als Estats Units a principis de la d\xc3\xa8cada de 1970 i l\'aplicaven sobre objectes d\'\xc3\xbas quotidi\xc3\xa0. L\'\xc3\xbas actual de tovallons de paper t\xc3\xa9 l\'avantatge que necessita molt poques capes de vern\xc3\xads, donat el fi gruix que tenen. El terme decoupage t\xc3\xa9 el seu origen en la paraula francesa d\xc3\xa9couper, que significa "retallar".'